кои еднодневни контактни лещи са комфортни?
от гледна точка на комфорта има два основните фактора – водното съдържание и формата на ръбовете на еднодневните лещи, това важи за всички контактни лещи. имайте предвид, че формата на окото, дизайна на лещата ( кривини ), ежедневната среда и други фактори също влияят на комфорта и е много трудно да се даде общо правило.

водното съдържание дава огромно предимство за комфорта при носенето на еднодневни контактни лещи. най-често, съдържанието на вода в тези лещи е над 55%, като може да стигне до 78%, благодарение на хидрогелните материали, от които са направени. високото водно съдържание прави еднодневните контактни лещи меки, което води до по-лесно приспособяване. за съжаление, обаче боравенето ( поставяне и сваляне ) с тях става по-трудно. имайте предвид, че някои производители добавят различни овлажняващи агенти, с което да подпомагат целодневния комфорт.

всеки път когато се премигва, клепачът прави триене с ръба на контактните лещи. това е и основна причина за дискомфорт. всички големи производители на еднодневни контактни лещи разработват отделни дизайни на ръбовете , някои ги изтъняват, други променят формата им. в допълнение с високото водно съдържание, различните дизайни на ръбовете водят до по-лесна адаптация и по-голям комфорт. 